

**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ**

ΑΦΜ: 999739279, Δ.Ο.Υ. Τρίπολης

Έδρα: Ερυθρού Σταυρού 28 & Καρυωτάκη,

Τρίπολη, Τ.Κ. 22131Τηλέφωνο: 2710 372130



 **ΣΥΜΒΑΣΗ ΤΥΠΟΥ 2**

**ΣΥΜΒΑΣΗ ΓΙΑ ΤΗΝ ΠΑΡΟΧΗ ΔΙΔΑΚΤΙΚΟΥ ΕΡΓΟΥ**

**των κατηγοριών της παρ. 2γ, 2ζ, 2η ,2θ, 2ι του άρθρου 1 της υπ’ αριθμ. 96/11/21.10.2022 Απόφασης (ΦΕΚ 6727/27.12.2022 /τεύχος Β’ )**

**(Ομότιμοι Καθηγητές ή Αφυπηρετήσαντα Μέλη ΔΕΠ, Συνεργαζόμενοι Καθηγητές του άρθρου 169 του ν4957/2022, Μεταδιδάκτορες του Πανεπιστημίου Πελοποννήσου, Ερευνητές και Ειδικοί Λειτουργικοί Επιστήμονες των ερευνητικών και τεχνολογικών φορέων του άρθρου 13Α του ν4310/2014(Α΄258) ή άλλων ερευνητικών οργανισμών της ημεδαπής, Καθηγητές Πανεπιστημιακών Ιδρυμάτων της αλλοδαπής ή Ερευνητές ερευνητικών οργανισμών της αλλοδαπής, εξωτερικοί επιστημονικοί συνεργάτες)**

Στην Τρίπολη………………σήμερα ………… οι κάτωθι συμβαλλόμενοι:

α) Ο Ειδικός Λογαριασμός Κονδυλίων Έρευνας του Πανεπιστημίου Πελοποννήσου, που εκπροσωπείται νόμιμα από τον Πρύτανη του Πανεπιστημίου Πελοποννήσου , Καθηγητή Αθανάσιο Κατσή που ενεργεί εδώ ως Πρόεδρος της Ε.Ε., σύμφωνα με το άρθρο 15 του ν. 4957/2022.

β) O/Η κ. ………………………………………, Βαθμίδα Διδάσκοντος/ουσας:……………………….., Διευθυντής/ρια του **ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ** ………………………………………. και

γ) O/Η κ……..…………………………………………,Πατρώνυμο ……………………………, Κατηγορία Διδάσκοντος/ουσας:………………………………………… ΑΦΜ: ……………., Δ.Ο.Υ.: …………., οδός: ………….., ΤΚ: ………….., συμφώνησαν και αποδέχτηκαν τα παρακάτω:

**1.** Ύστερα από την υπ’ αριθμ. ……/…-….-…. Απόφαση της …..………ης Συνεδρίασης της Συνέλευσης τ…. ………………………………………………………………………………………… και την Απόφαση ……/…-….-… της ……………….. Συνεδρίασης της Επιτροπής Ερευνών και Διαχείρισης του Ε.Λ.Κ.Ε. και, υπό τους όρους που αναφέρονται στις εν λόγω, αποφάσεις, ο/η πρώτος/η των συμβαλλομένων αναθέτει στον/στην τρίτο/η το κατωτέρω έργο:

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ με τίτλο: ………………………………………….………………….. ………….………………………………………………………….(Κ.Α:……………)του Πανεπιστημίου Πελοποννήσου.**

**Παραδοτέο έργο που θα εκτελεστεί από τον/την τρίτο/η συμβαλλόμενο/η**: «Διενέργεια διαλέξεων στο πλαίσιο του μαθήματος "………………………………………………………………………..."………….. ωρών του ακαδημαϊκού έτους ………………… και συγκεκριμένα για το χρονικό διάστημα από ……….. έως ………. αντί ωριαίας αποζημίωσης ποσού …………………..€, συνολικού ποσού……….……….€ συμπεριλαμβανομένων των ασφαλιστικών εισφορών εργαζομένου/ης, εργοδότη, της τυχόν προβλεπόμενης νόμιμης παρακράτησης υπέρ της Ενιαίας Αρχής Δημοσίων Συμβάσεων (αρ. 347 και αρ. 350 § 3 Ν. 4412/2016), με τα οποία επιβαρύνεται η αμοιβή του/της**.** Στην προαναφερθείσα αμοιβή δεν συμπεριλαμβάνονται δαπάνες μετακίνησης, εφόσον απαιτούνται».

2. Η παρούσα σύμβαση δεν εμπίπτει στις διατάξεις του ΠΔ 164/2004 δεδομένου ότι δεν υποκρύπτει σχέση εξαρτημένης εργασίας, σύμφωνα με το άρθρο 2 του εν λόγω Προεδρικού Διατάγματος και όπως η διάταξη αυτή κωδικοποιήθηκε με το άρθρο 97 Π.Δ. 80/2022, λόγω της φύσεως της παρεχόμενης υπηρεσίας ως διαλέξεως. Το παρόν συμφωνητικό υπογράφει και ο/η Διευθυντής/ρια του Π.Μ.Σ. που τελεί εν γνώσει των διατάξεων του Π.Δ. 164/2004 και βεβαιώνει ότι το παρόν δεν καλύπτει πάγιες και διαρκείς ανάγκες του Πανεπιστημίου, αλλά μόνο τις ανάγκες του άνω προγράμματος.

Η σύμβαση  διέπεται  από  τις διατάξεις του άρθρ. 681 επ. του Αστικού Κώδικα και εμπίπτει στις εξαιρέσεις της παρ. 5 του άρθρ. 6 του Ν. 2527/1997 σύμφωνα με την παρ. 23 του άρθρ. 2 του Ν. 2621/1998 (ΦΕΚ Α - 136).

Επίσης η σύμβαση διέπεται από τις διατάξεις του Ν. 4957/2022, της υπ’ αριθμ. 96/11/21.10.2022 Απόφασης (ΦΕΚ 6727/27.12.2022 /τεύχος Β’) και τους όρους του Οδηγού Χρηματοδότησης του Ειδικού Λογαριασμού Κονδυλίων Έρευνας, το περιεχόμενο των οποίων έλαβε γνώση ο/η τρίτος/η συμβαλλόμενος/η.

Περίληψη της σύμβασης αυτής θα αναρτηθεί στο διαδίκτυο κατ' εφαρμογή της διάταξης του άρθρου 76, παρ. 3 του Ν. 4727/2020 (ΦΕΚ Α΄ 184/2020) «Ψηφιακή Διακυβέρνηση (Οδηγ.2016/2102,2019/1024)-Ηλεκτρονικές Επικοινωνίες Οδηγ.2018/1972) κλπ διατάξεις».

**3.** Ο/Η τρίτος/η συμβαλλόμενος/η έχει υποχρέωση να εκτελέσει το συμφωνηθέν έργο, σύμφωνα με τους όρους της παρούσης, τις διατάξεις των άρθρ. 681επ. του Α.Κ., τις οδηγίες και την επίβλεψη του/της Διευθυντή/ριας του Π.Μ.Σ..

4. α Το ανατιθέμενο διδακτικό έργο θα εκτελεσθεί σύμφωνα με τις ημερομηνίες που αναφέρονται στην παράγραφο 1 στις εγκαταστάσεις του Πανεπιστημίου Πελοποννήσου.

β. Η αμοιβή του τρίτου/ης συμβαλλόμενου/ης θα καταβληθεί σε αυτόν/η σύμφωνα με τη ροή χρηματοδότησης του προγράμματος και με την προϋπόθεση ότι υπάρχει διαθέσιμο υπόλοιπο στο συγκεκριμένο έργο. Η κατανομή του διαθέσιμου υπολοίπου του έργου γίνεται με επιλογή και ευθύνη του/της Διευθυντή/ριας.

γ. Η διασφάλιση του απαραίτητου διαθέσιμου υπολοίπου του έργου για την κάλυψη τυχόν ασφαλιστικών εισφορών του/της αντισυμβαλλόμενου/ης αποτελεί ευθύνη του/της Διευθυντή/ριας**.**

δ. Από την αμοιβή θα παρακρατείται κάθε προβλεπόμενος φόρος ή χαρτόσημο ή πόρος υπέρ του Δημοσίου ή υπέρ του Πανεπιστημίου.

5. Ο Ειδικός Λογαριασμός Κονδυλίων Έρευνας του Πανεπιστημίου Πελοποννήσου δύναται με πρόταση του/της Διευθυντή/ριας του Π.Μ.Σ. να καταγγέλλει και να λύει μονομερώς την παρούσα σύμβαση οποιαδήποτε στιγμή, δια σχετικής ανακοινώσεως προς τον/την εργολήπτη/ρια μετά από πλήρη αιτιολόγηση.

6. Εάν ο/η τρίτος/η συμβαλλόμενος/η επιθυμεί να αποχωρήσει - για δικούς του/της λόγους - πριν ολοκληρώσει τις συμβατικές του/της υποχρεώσεις, οφείλει να ειδοποιήσει τον πρώτο συμβαλλόμενο τουλάχιστον ένα (1) μήνα πριν την αποχώρησή του/της. Σε αντίθετη περίπτωση επαφίεται στην κρίση της Επιτροπής Ερευνών και Διαχείρισης του ΕΛΚΕ του Πανεπιστημίου Πελοποννήσου να προβεί σε περικοπή μέρους της αμοιβής του/της.

7. O/Η τρίτος/η συμβαλλόμενος/η δηλώνει υπεύθυνα ότι τα ατομικά στοιχεία που έχει δηλώσει στον ΕΛΚΕ είναι αληθή και θα καταχωριστούν στην Ενιαία Αρχή Πληρωμής (ΕΑΠ). Για οποιαδήποτε αλλαγή επέλθει, είναι υπεύθυνος/η ο/η ίδιος/α να το δηλώσει εγκαίρως στον ΕΛΚΕ. Ο ΕΛΚΕ δε φέρει καμία ευθύνη. Ο/Η τρίτος/η συμβαλλόμενος/η υποχρεούται να γνωστοποιεί στον ΕΛΚΕ κάθε τυχόν εργασιακή του/της μεταβολή.

8. Ο/Η Διευθυντής/ρια του Π.Μ.Σ. οφείλει στο τέλος του έργου που αναφέρεται στην παράγραφο 1 να χορηγήσει βεβαίωση για το παραδοτέο έργο που παρείχε ο/η τρίτος/η των συμβαλλομένων, προκειμένου να εκκαθαρισθεί η αμοιβή του/της.

9. Όλοι οι σε αυτό το συμφωνητικό περιλαμβανόμενοι όροι ανάγονται σε ουσιώδεις. Τροποποίηση όρου επέρχεται μόνον ύστερα από έγγραφη συμφωνία των συμβαλλομένων μερών.

Για οποιαδήποτε τυχόν διαφωνία, που ήθελε προκύψει σε σχέση με την παρούσα σύμβαση, ανάμεσα στα συμβαλλόμενα μέρη, θα καταβάλλεται προσπάθεια για την εξώδικη επίλυσή της και σε περίπτωση μη επίλυσής της, αρμόδια δικαστήρια για την επίλυση αναφυόμενης διαφωνίας, ορίζονται αυτά της Τρίπολης.

Αυτό το ιδιωτικό συμφωνητικό αφού αναγνώστηκε, υπογράφεται σε τρία (3) όμοια πρωτότυπα αντίτυπα από τα συμβαλλόμενα μέρη και ο/η κάθε συμβαλλόμενος παίρνει από ένα όμοιο πρωτότυπο αντίτυπο.

Οι Συμβαλλόμενοι

Ο Πρόεδρος της Επιτροπής Ερευνών Ο/Η Διευθυντής/ρια του ΠΜΣ Ο/Η Συμβαλλόμενος/η

και Διαχείρισης του Ε.Λ.Κ.Ε.

 Καθηγητής Αθανάσιος Κατσής ………………….. ………………..

 Πρύτανης Πανεπιστημίου

 Πελοποννήσου